

**Republika e Kosovës**

**Republika Kosova - Republic of Kosovo**

***Qeveria - Vlada - Government***

*Ministria Infrastrukturës*

*Ministarstvo Infrastrukture*

*Ministry of Infrastructure*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prishtinë, 13 prill 2016

Në bazë të neneve 4, 21, 22 te Ligjit nr. 03/L-089 mbi administratën shtetërore te Republikës së Kosovës (Gazeta Zyrtare nr 82, 21 tetor 2010), si dhe në bazë të nenit 8 paragrafi 1.4 dhe Shtojcës 17 te Rregullorës nr. 02/2011 mbi fushat e përgjegjësisë administrative të zyrës së Kryeministrit dhe ministrive, nenit 25 te Ligjit mbi vetëqeverisjen lokale, si dhe Ligjit nr. 05/L-071 mbi buxhetin e Kosovës për vitin 2016, lidhet ky

**MEMORANDUM I MIRËKUPTIMIT PËR FINANCIMIN E PROJEKTEVE INFRASTRUKTURORE NË KOMUNËN E PODUJEVËS**

**Neni 1**

**Palët Nënshkruese**

**i. Ministria e Infrastrukturës**, e përfaqësuar nga Ministri i MI-se, (në tekstin e mëtejmë MI),

dhe

**II. Komuna e PODUJEVËS,** e përfaqësuar nga Kryetari i Komunës, (në tekstin e mëtejmë Komuna).

**Neni 2**

**Qëllimi**

Qëllimi i këtij Memorandumi është financimi i projekteve infrastrukturore të cekura më poshtë si dhe përcaktimi i obligimeve të MI-së dhe Komunës për realizimin e projekteve:

1. **Asfaltimi i rrugëve në fshatrat (Doberdoll, Majac, Merdar, Kushevicë, Batllavë-Dyz dhe Herticë-Surdullë)**, kodi i projektit nr.14724 në vlerë prej **800,000 €** (*tetë qindë mijë euro*). Në planin buxhetor të ndara për vitin **2016** janë **400,000** € ndërsa për vitin 2017 të parashikuara janë 400,000 €;
2. **Asfaltimi i rrugës Ballaban – Orllan (te liqeni)**, kodi i projektit nr. 14740 në vlerë prej **1,000,000 €** ( *një milion euro*). Ndarjet buxhetore për vitin **2016** janë **150,000** €, për vitin 2017 mjetet buxhetore të parashikuara janë 250,000 € dhe për vitin 2018 janë parashikuar 600,000 euro dhe
3. **Asfaltimi i rrugëve në qytetin e Podujevës**, kodi i projektit nr. 14762 në vlerë prej **500,000 €** (*pesë qindë mijë euro*). Ndarjet buxhetore për vitin **2016** janë **250,000** €, ndërsa për vitin 2017 mjetet buxhetore të parashikuara janë 250,000 €.

**Neni 3**

**Vlera e projektit dhe mënyra e financimit**

1. Projektet kanë vlerë parallogaritare në shumë prej **2,300,000 €**.

2. MI-ja i financon këto projekte në shumën e tërësishme prej **2,300,000 €**.

**Neni 4**

**Obligimet e MI-së**

1. MI-ja i siguron mjetet për projektet nga neni 2 i këtij Memorandumi dhe nga një kopje i dërgon Komunës.

2. Pagesat për financim të projekteve nga MI-ja do të bëhen në pajtim me realizimin e punimeve/furnizimeve sipas kushteve të kontratës. Pagesat bëhen nga MI-ja deri në vlerën e financimit.

3. MI-ja cakton një zyrtar monitorues lidhur me këto projekte, i cili monitoron projektet nga fillimi deri në përfundim të kontratës dhe në momentin kur vëren parregullesi apo defekte në realizim të kontratës njofton menaxhmentin e MI-së.

**Neni 5**

**Obligimet e Komunës**

1. Komuna siguron deklaratën e disponueshmërisë së mjeteve në tërësinë e vlerës së projektit dhe një kopje e dërgon në MI.

2. Komuna obligohet ti krijoj kushtet e nevojshme për realizimin e projekteve për operatoret ekonomik, të ndërmerr te gjitha masat që kontraktuesi pa pengesë të filloj në implementimin e projekteve me kohë si dhe të siguroj specifikacionet teknike.

3. Komuna obligohet që projektet të zhvilloj në pajtim me Ligjin mbi prokurimin publik dhe Ligjin për Menaxhimin e Financave Publike dhe Përgjegjësive si dhe aktet nënligjore për zbatimin e këtyre ligjeve.

4. Komuna e kryen procesin e tenderimit dhe cakton komisionin për hapjen e ofertave dhe vlerësim të tenderit, në të cilat komisione një anëtar duhet të jetë nga ana e MI-së.

5. Komuna emëron projekt menaxherin/organin mbikëqyrës për realizimin e projekteve, si dhe komisionin për inspektimin final të punimeve/pranimin teknik, në të cilën komision duhet të jetë një anëtar nga MI-ja.

6. Projekt menaxheri/organi mbikëqyrës me përgjegjësi të plotë vërteton sasinë dhe kualitetin e punëve/furnizimeve të kryera në bazë të cilave operatori ekonomik lëshon dokumentin financiar me kërkesë për pagesen e punëve/furnizimeve të kryera në bazë të kushteve të kontratës.

7. Komuna obligohet që të njofton MI-në për çdo propozim ndryshim eventual të sasisë dhe kualitetit gjatë implementimit të projekteve dhe për këtë të kërkojë pëlqimin nga MI-ja.

7.1. Komuna obligohet që në vend punishte të vendose tabelën informues (Pano) me shënimet për projektin, investitorët dhe operatorin ekonomik.

8. Komuna obligohet që për të realizuar pagesat për punët/furnizimet e kryera në nivel të financimit nga MI-ja të kompletoj këto dokumente:

8.1. Procesverbalin e hapjes së tenderit dhe raportin e vlerësimit të tenderit (si dhe në rastet e korrigjimit të çmimeve të dorëzohen dokumentet e korrigjuara);

8.2. Kopjen e Kontratës të nënshkruar me operatorin ekonomik, së bashku me ofertën financiare, të vertetuara në bazë të origjinalit nga menaxheri i prokurimit të Komunës;

8.3. Vendimi mbi emërimin e projekt menaxherit/organit mbikëqyrës dhe komisionin e pranimit nga ana e Komunës;

8.4. Raportin e projekt menaxherit/organit mbikëqyrës/komisionit të pranimit mbi punët/furnizimet e kryera dhe të aprovuara (situacionet e aprovuara);

8.5. Faturën origjinale nga operatori ekonomik deri në lartësinë e shumës së financuar nga MI-ja dhe

8.6. Kopjen e certifikatës së biznesit, llogarinë bankare dhe letërnjoftimin e pronarit të operatorit ekonomik (nëse nuk është i regjistruar në SMIFK-Departamenti i Thesarit-Ministria e Financave).

9. Komuna duhet të ndërmarr të gjitha masat që projektet të përfundoj në përputhje me ndarjet buxhetore sipas viteve për projektin e tillë. Pas këtij afati të gjitha obligimet kalojnë në përgjegjësi të Komunës.

10. Komuna është e obliguar të njoftoj MI-në për rrjedhat e realizimit të projektit sipas një plani dy javor deri në përfundim të projektit.

**Neni 6**

**Ndryshimet dhe ndërprerja e Memorandumit të Mirëkuptimit**

1. Me pëlqimin paraprak të Ministrit të MI-së dhe Kryetarit të Komunës, ky Memorandum mund të ndryshohet dhe plotësohet.

2. MI-ja mbanë të drejtën e ndërprerjës së shfrytëzimit të buxhetit për këtë destinim në rast se konstaton se Komuna nuk i përmbush obligimet e veta të dala nga ky Memorandum.

**Neni 7**

**Zgjidhja e kontesteve**

Palët janë pajtuar në mes veti që ky Memorandum të zgjidhet me mirëkuptim.

**Neni 8**

**Numri i Kopjeve**

Memorandumi i Mirëkuptimit është nënshkruar në katër (4) kopje, nga dy (2) kopje për secilën palë nënshkruese.

**Neni 9**

**Pronësia e Projektit**

1. Me pranim dorëzimin e punëve të kryera nga operatori ekonomik, ky investim (projekt) do të kaloje në pronësi të Komunës.
2. Ky investim regjistrohet në pronësi të Komunës në mënyrë elektronike dhe fizike në sistemin e pasurisë në Ministrin e Financave (SMIFK).

**Neni 10**

**Hyrja ne fuqi**

Palët nënshkruese janë pajtuar që ky Memorandum i Mirëkuptimit të fillon të zbatohet nga dita e nënshkrimit.

Ministri i MI-së Kryetari Komunës

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Lutfi Zharku Agim Veliu